SMERNICA KOMISIE 2003/60/ES
z 18. júna 2003,
ktorou sa menia a dopĺňajú prílohy smernice Rady č. 76/895/EHS, 86/363/EHS a 90/642/EHS týkajúce sa stanovenia maximálnych limitov rezíduí pesticídov v a na obilninách, v potravinách živočíšneho pôvodu a v určitých produktoch rastlinného pôvodu, vrátane ovocia a zeleniny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady č. 76/895/EHS z 23. novembra 1976 tykajúcej sa stanovenia maximálnych limitov rezíduí pesticídov na a v ovocí a zelenine [1], naposledy zmenenú a doplnenú nariadením Rady (ES) č. 2002/79/ES [2], najmä na jej článok 5,
so zreteľom na smernicu Rady č. 86/362/EHS z 24. júla 1986 o stanovení maximálnych limitov rezíduí pesticídov na a v obilninách [3], naposledy zmenenú a doplnenú nariadením Rady (ES) č. 2002/79/ES, najmä na jej článok 10,
so zreteľom na smernicu Rady č. 86/363/EHS z 24. júla 1986 o stanovení maximálnych limitov rezíduí pesticídov v potravinách živočíšneho pôvodu [4], naposledy zmenenú a doplnenú nariadením Rady (ES) č. 2002/79/ES, najmä na jej článok 10,
so zreteľom na smernicu Rady č. 90/642/EHS z 27. novembra 1990 o stanovení maximálnych limitov rezíduí pesticídov v a na produktoch rastlinného pôvodu, vrátane ovocia a zeleniny [5], naposledy zmenenú a doplnenú nariadením Rady (ES) č. 2002/100/ES [6], najmä na jej článok 7,
so zreteľom na smernicu Rady č. 91/414/EHS z 15. júla 1991 týkajúcu sa umiestňovania výrobkov na ochranu rastlín na trh [7], naposledy zmenenú a doplnenú smernicou Komisie č. 2003/39/ES [8], najmä na jej článok 4 ods.1 písm. f),
keďže:
(1) existujúce účinné látky amitrol, diquat, izoproturon a etofumesat boli zaradené do prílohy I smernice Rady č. 91/4148 EHS smernicami Komisie č. 2001821/ES [9],2002/18/ES [10] a 2002/37/ES [11], v tomto poradí;
(2) nové účinné látky fenhexamid, acibenzolar-S-metyl, cyclanilid, pyraflufen-etyl, iprovalikarb, prosulfurón, sulfosulfurón, cinidon-etyl, cyhalofop butyl, famoxadón, florasulam, metalaxyl-M, pikolinafén a flumioxazín bolizaradené do prílohy I smernice Rady č. 91/414/EHS smernicami Komisie č. 2001/28/ES [12], 2001/87/ES [13], 2002/48/ES [14], 2002/64/ES [15] a 2002/81/ES [16];
(3) zaradenie do prílohy I smernice č. 91/414/EHS týkajúcej sa účinných látok sa zakladá na posúdení predložených informácií týkajúcich sa navrhovaného použitia. Členské štáty predložili informácie vzťahujúce sa na toto používanie v súlade s článkom 4 ods.1 písm. f) smernice č. 91/414/EHS. Predložené informácie sa posúdili a sú dostačujúce na povolenie stanovenia určitých maximálnych limitov rezíduí (MLR);
(4) ak neexistuje MLR spoločenstva alebo žiadne dočasné MLR, členský štát musí stanoviť národné dočasné MLR v súlade s článkom 4 ods.1 písm. f) smernice č. 91/414/EHS a to predtým, ako môže povoliť použitie prípravku na ochranu rastlín obsahujúceho tieto účinné látky;
(5) jednotlivými rozhodnutiami Komisie č. 2001/697/ES [17], 2002/478/ES [18] a 2002/479/ES [19] sa uznieslo, že účinné látky chlófenapyr, fentín acetát a fentín hydroxid nebudú zaradené do prílohy I smernice č. 91/414/EHS. Tieto rozhodnutia ustanovujú, že sa týmto prípravkom na ochranu rastlín obsahujúcim uvedené účinné látky ďalej nepovoľuje použitie v spoločenstve. Je preto nevyhnutné doplniť všetky tieto rezíduá pesticídov vznikajúce používaním týchto prípravkov na ochranu rastlín do príloh k smerniciam č. 86/362/EHS, 86/363/EHS a 90/642/EHS, aby sa umožnil náležitý dohľad a kontrola zákazu ich používania a zabezpečila sa ochrana spotrebiteľa;
(6) aby sa mohli naplniť oprávnené očakávania pri použití jestvujúcich zásob pesticídov, nezahrnutie rozhodnutí Komisie umožnilo obdobie postupného vyraďovania a je vhodné, že MLR, pri ktorých sa predpokladá, že použitie uvedenej látky nie je v spoločenstve povolené, sa neuvedú do používania až do konca obdobia postupného vyraďovania, ktorý sa na látku vzťahuje;
(7) MLR spoločenstva a limity, ktoré odporúča Kódex Alimentarius sa stanovujú a vyhodnocujú dodržiavaním podobných postupov. Pre diquat a fentín(-acetát alebo -hydroxid) existujú kódexové MRL pre obmedzený počet potravín. Toto sa zvážilo v stanovení MLR uvedených v tejto smernici. Nebrali sa do úvahy MLR Kódexu, ktorým sa v blízkej budúcnosti odporúča zrušenie. Na základe toxikologických záverov vyplývajúcich zo štúdií, ktoré mala Komisia k dispozícii, nebolo zistené žiadne riziko u MLR vychádzajúcich z MLR Kódexu, ktoré boli stanovené s ohľadom na riziká pre spotrebiteľa;
(8) so zreteľom na zahrnutie a vypustenie uvedených účinných látok z prílohy I k smernici č. 91/414/EHS sa vyhotovili súvisiace technické a vedecké hodnotenia vo forme kontrolných správ spoločenstva. Hodnotiace správy pre spomínané látky boli ukončené k dátumom, ako sa uvádza v smerniciach Komisie v odseku 1 a 2 a v rozhodnutiach Komisie v odseku 5.V týchto správach sa stanovil prijateľný denný príjem (PDP) a ak je potrebné, aj akútna referenčná dávka (ARD) pre uvedenú látku. Pri potravinových prípravkoch ošetrených uvedenými účinnými látkami sa stanovila a vyhodnotila dlhodobá miera rizika pre spotrebiteľa, a to v súlade s postupmi spoločenstva. Do úvahy sa vzali aj usmernenia publikované Svetovou zdravotníckou organizáciou [20] a stanovisko Vedeckého výboru pre rastliny [21]k používanej metodike. Dospelo sa k názoru, že navrhované MLR nevedú k prekročeniu PDP a ARD;
(9) aby sa zaistilo, že je spotrebiteľ náležite chránený pred pôsobením rezíduí, ktoré sú následkom nepovoleného používania prípravkov na ochranu rastlín, dočasné MLRsa pre príslušnú kombináciu výrobok/pesticíd stanoví na medzu analytickejstanoviteľnosti;
(10) stanovenie takýchto dočasných MLR na úrovni spoločenstva, nebráni členským štátom pri stanovení dočasných MLR pre látky v tejto smernici v súlade s článkom 4 ods.1 písm. f) smernice č. 91/414/EHS a prílohou IV. Zvážilo sa, že obdobie štyroch rokov je postačujúce, aby sa povolilo ďalšie používanie uvedenej účinnej látky. Dočasné MLR sa potom stanú definitívnymi;
(11) je preto potrebné doplniť všetky rezíduá pesticídov vznikajúce z použitia týchto prípravkov na ochranu rastlín do príloh k smerniciam č. 86/362/EHS, 86/363/EHS a 90/642/EHS, aby sa umožnil náležitý dohľad a kontrola zákazu ich používania a zaistila sa ochrana spotrebiteľa. Prílohy k smernici č. 86/362/EHS, 86/363/EHS a 90/642/ES sa následne zmenia a doplnia;
(12) aby sa stanovili maximálne limity rezíduí pesticídov pre diquat na úrovni spoločenstva, je potrebné presunúť ustanovenia zo smernice č.76/895/EHS do smernice č. 86/362/EHS, 86/363/EHS a 90/642/EHS, vypustiť tieto ustanovenia v smernici č. 76/895/EHS a zmeniť a doplniť niektoré z týchto ustanovení s ohľadom na technický a vedecký vývoj, ako aj zmeny v používaní a v povoleniach na národnej úrovni a na úrovni spoločenstva;
(13) táto smernica je v súlade s názorom Stáleho výboru pre potravinový reťazec a ochranu zvierat,
PRIJALA TÚTO SMERNICU:
Článok 1
V prílohe II k smernici č. 76/895/ES sa položky vzťahujúce sa na diquat zrušujú.
Článok 2
Maximálne limity rezíduí pesticídov uvedené v prílohe I k tejto smernici sa pridávajú k časti A prílohy II k smernici č. 86/362/EHS:
Článok 3
Maximálne limity rezíduí pesticídov uvedené v prílohe II a III k tejto smernici sa pridávajú k prílohe II A a B k smernici č. 86/363/EHS.
Článok 4
Maximálne limity rezíduí pesticídov uvedené v prílohe IV k tejto smernici sa pridávajú k prílohe II k smernici č. 90/642/EHS.
Článok 5
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2003, okrem opatrení týkajúcich sa fentínu hydroxidu, fentín acetátu a chlórfenapyru, ktoré vstúpia do platnosti do 30. júna 2004. Bezodkladne o tom informujú Komisiu.
Budú uplatňovať tieto opatrenia od 1. júla 2003, okrem opatrení týkajúcich sa fentínu hydroxidu, fentín acetátu a chlórfenapyru, ktoré budú uplatňovať od 1. júla 2004.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 6
Táto smernica nadobúda účinnosť 20. deň odo dňa jej uverejnenia v Úradnom vestníku Európskej únie.
Článok 7
Táto smernica je adresovaná členským štátom.
V Bruseli 18. júna 2003